ประกาศคณะกรรมการกํากับตลาดทุนที่ ทน. 8/2559เรื่อง หลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐานเพื่ออนาคตประเทศไทย(ฉบับประมวล)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 16/6 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 117 แห่งพระราชบัญญัติหลักทรัพย์และตลาดหลักทรัพย์พ.ศ. 2535 คณะกรรมการกํากับตลาดทุนออกประกาศไว้ดังต่อไปนี้ข้อ 1 ประกาศนี้ให้ใช้บังคับตั้งแต่วันที่ 16 พฤษภาคม พ.ศ. 2559 เป็นต้นไปข้อ 2 ในประกาศนี้"กองทุนรวม"1 หมายความว่า กองทุนรวมโครงสร้างพื้นฐานเพื่ออนาคตประเทศไทยที่จัดตั้งขึ้นตามมติคณะรัฐมนตรีเมื่อวันที่ 15 ธันวาคม พ.ศ. 2558 และวันที่ 12 กรกฎาคม พ.ศ. 2559"บริษัทจัดการ" หมายความว่า บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการจัดการกองทุนรวม"กิจการโครงสร้างพื้นฐาน" หมายความว่า กิจการโครงสร้างพื้นฐานตามที่กําหนดในประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐาน"สมาคม" หมายความว่า สมาคมที่เกี่ยวเนื่องกับธุรกิจหลักทรัพย์ที่ได้รับอนุญาตให้จัดตั้งและจดทะเบียนกับสํานักงาน โดยมีวัตถุประสงค์เพื่อทําการส่งเสริมและพัฒนาธุรกิจหลักทรัพย์ประเภทที่เกี่ยวกับการลงทุนข้อ 31 ประกาศนี้ให้ใช้บังคับกับกองทุนรวมโครงสร้างพื้นฐานเพื่ออนาคตประเทศไทยซึ่งเป็นกองทุนรวมโครงสร้างพื้นฐานที่จัดตั้งขึ้นตามมติคณะรัฐมนตรีเมื่อวันที่ 15 ธันวาคม พ.ศ. 2558 และวันที่ 12 กรกฎาคม พ.ศ. 2559 โดยมีผู้ถือหน่วยลงทุนทั้งหมดเป็นกระทรวงการคลัง ในเรื่องดังต่อไปนี้(1) ประเภทของทรัพย์สินกิจการโครงสร้างพื้นฐาน ให้เป็นไปตามหมวด 1(2) การยื่นคําขออนุมัติจัดตั้งและจัดการกองทุนรวมและการอนุมัติ ให้เป็นไปตามหมวด 2(3) ลักษณะของกองทุนรวม ให้เป็นไปตามหมวด 3(4) การดําเนินการเมื่อได้รับอนุมัติให้จัดตั้งกองทุนรวม ให้เป็นไปตามหมวด 4(5) อํานาจของสํานักงาน ให้เป็นไปตามหมวด 5หมวด 1ประเภทของทรัพย์สินกิจการโครงสร้างพื้นฐาน\_\_\_\_\_\_\_\_\_\_\_\_\_\_\_\_\_\_\_\_ข้อ 4 ทรัพย์สินกิจการโครงสร้างพื้นฐานตามประกาศนี้ ได้แก่ ทรัพย์สินดังต่อไปนี้(1) กรรมสิทธิ์ สิทธิครอบครอง หรือสิทธิการเช่าในที่ดิน อาคาร สิ่งปลูกสร้างเครื่องจักร อุปกรณ์ ตลอดจนทรัพย์สินอื่นใดที่เกี่ยวข้อง เพื่อใช้ในการประกอบกิจการโครงสร้างพื้นฐาน(2) สิทธิสัมปทานในการประกอบกิจการโครงสร้างพื้นฐาน(3) สิทธิในการรับประโยชน์จากรายได้ในอนาคต หรือสิทธิตามสัญญาแบ่งรายได้ในอนาคตของกิจการโครงสร้างพื้นฐานหรือที่เกิดขึ้นจากการบริหารจัดการกิจการโครงสร้างพื้นฐาน หรือการบริหารจัดการทรัพย์สินอื่นใดที่ได้จากการประกอบกิจการโครงสร้างพื้นฐาน(4) สิทธิเรียกร้องตามสัญญาซื้อขายติดตั้งเครื่องจักรอุปกรณ์ หรือสัญญาก่อสร้าง หรือสัญญาซื้อขายผลิตภัณฑ์หรือบริการของกิจการโครงสร้างพื้นฐาน(5) หุ้นที่ออกโดยบริษัทที่มีลักษณะอย่างใดอย่างหนึ่งดังนี้(ก) เป็นบริษัทที่มีการลงทุนในทรัพย์สินกิจการโครงสร้างพื้นฐานตาม (1) (2) (3) หรือ (4) รวมกันไม่น้อยกว่าร้อยละ 75 ของมูลค่าทรัพย์สินรวมของบริษัทดังกล่าว(ข) เป็นบริษัทที่มีรายได้จากการจัดหาผลประโยชน์จากทรัพย์สินกิจการโครงสร้างพื้นฐานตาม (1) (2) (3) หรือ (4) ไม่น้อยกว่าร้อยละ 75 ของรายได้รวมในแต่ละปีบัญชี(6) ตราสารหนี้ที่ออกโดยบริษัทตาม (5) ที่กองทุนรวมเป็นผู้ถือหุ้นในบริษัทนั้นแล้ว(7) หน่วยลงทุนของกองทุนรวมโครงสร้างพื้นฐานที่จัดตั้งขึ้นตามพระราชบัญญัติหลักทรัพย์และตลาดหลักทรัพย์ พ.ศ. 2535(8) หน่วยทรัสต์ของทรัสต์เพื่อการลงทุนในโครงสร้างพื้นฐานที่จัดตั้งขึ้นตามพระราชบัญญัติทรัสต์เพื่อธุรกรรมในตลาดทุน พ.ศ. 2550หมวด 2การยื่นคําขออนุมัติจัดตั้งและจัดการกองทุนรวมและการอนุมัติ\_\_\_\_\_\_\_\_\_\_\_\_\_\_\_\_\_\_\_\_ข้อ 5 บริษัทจัดการที่ประสงค์จะขออนุมัติจัดตั้งและจัดการกองทุนรวม ต้องยื่นคําขออนุมัติจัดตั้งและจัดการกองทุนรวมต่อสํานักงานเป็นหนังสือ พร้อมทั้งเอกสารหลักฐานประกอบคําขอดังต่อไปนี้(1) รายละเอียดของโครงการจัดการกองทุนรวมที่มีรายการตามที่กําหนดในประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยรายละเอียดของโครงการจัดการกองทุนรวมโครงสร้างพื้นฐานเพื่ออนาคตประเทศไทย(2) ร่างข้อผูกพันระหว่างผู้ถือหน่วยลงทุนกับบริษัทจัดการที่มีรายการตามที่กําหนดในประกาศคณะกรรมการกํากับตลาดทุนว่าด้วยข้อผูกพันระหว่างผู้ถือหน่วยลงทุนของกองทุนรวมโครงสร้างพื้นฐานเพื่ออนาคตประเทศไทยกับบริษัทจัดการกองทุนรวม(3) ร่างสัญญาแต่งตั้งผู้ดูแลผลประโยชน์(4) ร่างหนังสือชี้ชวน ซึ่งจะยังไม่ระบุข้อมูลเกี่ยวกับการเสนอขายหน่วยลงทุนก็ได้(5) คํารับรองว่าข้อมูลในคําขอและเอกสารหลักฐานประกอบคําขอตาม (1) (2) (3) และ (4) เป็นไปตามหลักเกณฑ์และเงื่อนไขที่กําหนดไว้ตามประกาศนี้ทุกประการ ทั้งนี้ คํารับรองดังกล่าวต้องลงลายมือชื่อโดยกรรมการที่มีอํานาจลงลายมือชื่อผูกพันบริษัท หรือในกรณีที่มีการมอบอํานาจ ผู้รับรองต้องมีตําแหน่งไม่ต่ํากว่าผู้อํานวยการฝ่าย หรือผู้ดํารงตําแหน่งเทียบเท่าที่เรียกชื่ออย่างอื่นซึ่งรับผิดชอบงานในสายงานเกี่ยวกับการจัดตั้งกองทุนรวมนั้นข้อ 6 กองทุนรวมที่บริษัทจัดการจะยื่นคําขออนุมัติจัดตั้งและจัดการตามข้อ 5 ต้องมีลักษณะและการบริหารจัดการกองทุนรวมที่สอดคล้องตามหลักเกณฑ์ที่กําหนดในหมวด 3 และ 4ข้อ 7 ให้บริษัทจัดการที่ขออนุมัติจัดตั้งและจัดการกองทุนรวมชําระค่าธรรมเนียมต่อสํานักงานในวันยื่นคําขอและเอกสารหลักฐานประกอบคําขอตามข้อ 5 ทั้งนี้ ตามอัตราที่กําหนดไว้ในประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการกําหนดค่าธรรมเนียมคําขออนุมัติจัดตั้งและการจดทะเบียนของกองทุนรวมโครงสร้างพื้นฐานเพื่ออนาคตประเทศไทยข้อ 8 ให้สํานักงานแจ้งผลการพิจารณาคําขออนุมัติจัดตั้งและจัดการกองทุนรวมภายใน 5 วันทําการนับแต่วันที่สํานักงานได้รับคําขอและเอกสารหลักฐานประกอบคําขอที่ครบถ้วนตามข้อ 5หมวด 3ลักษณะของกองทุนรวม\_\_\_\_\_\_\_\_\_\_\_\_\_\_\_\_\_\_\_\_ข้อ 9 กองทุนรวมที่บริษัทจัดการสามารถยื่นคําขออนุมัติจัดตั้งและจัดการตามหมวด 2 ต้องมีข้อกําหนดในโครงการจัดการกองทุนรวมและข้อผูกพันระหว่างผู้ถือหน่วยลงทุนกับบริษัทจัดการที่แสดงลักษณะของกองทุนรวมดังต่อไปนี้(1) มีลักษณะทั่วไปของกองทุนรวม ตามข้อ 10(2) มีวัตถุประสงค์ในการลงทุนและแสวงหาประโยชน์ในทรัพย์สินกิจการโครงสร้างพื้นฐานเป็นหลัก ทั้งนี้ ตามหลักเกณฑ์ที่กําหนดในข้อ 13 ข้อ 14 และข้อ 15(3) การจัดหาผลประโยชน์จากทรัพย์สินกิจการโครงสร้างพื้นฐานของกองทุนรวมต้องจํากัดเฉพาะการให้เช่า ให้สิทธิ หรือให้ผู้อื่นดําเนินการเท่านั้น โดยกองทุนรวมต้องมิได้ประกอบกิจการโครงสร้างพื้นฐานเอง(4) ในกรณีที่กองทุนรวมมีนโยบายลงทุนในทรัพย์สินอื่นนอกจากทรัพย์สินกิจการโครงสร้างพื้นฐาน ทรัพย์สินอื่นดังกล่าวต้องเป็นหลักทรัพย์ เงินฝาก หรือสัญญาซื้อขายล่วงหน้าที่มีวัตถุประสงค์เพื่อป้องกันความเสี่ยงของกองทุนรวมเท่านั้นข้อ 10 กองทุนรวมที่ขอจัดตั้ง ต้องมีลักษณะทั่วไปดังต่อไปนี้(1) มีนโยบายการลงทุนในทรัพย์สินกิจการโครงสร้างพื้นฐานเป็นหลัก ซึ่งกิจการโครงสร้างพื้นฐานที่เกี่ยวข้องกับทรัพย์สินดังกล่าวต้องเป็นไปเพื่อประโยชน์แก่ประชาชนในวงกว้างของประเทศไทยตามประกาศคณะกรรมการกํากับตลาดทุนว่าด้วยหลักเกณฑ์ เงื่อนไข และวิธีการจัดตั้งและจัดการกองทุนรวมโครงสร้างพื้นฐาน(2) มีผู้ถือหน่วยลงทุนทั้งหมดเป็นกระทรวงการคลัง และแสดงได้ว่ากระทรวงการคลังจะไม่โอนหน่วยลงทุนให้บุคคลอื่นใด(3) เป็นกองทุนรวมประเภทไม่รับซื้อคืนหน่วยลงทุน(4) ในกรณีที่มีการแบ่งหน่วยลงทุนออกเป็นหลายชนิด ต้องเป็นไปตามหลักเกณฑ์ดังนี้ (ก) หน่วยลงทุนชนิดเดียวกันต้องมีสิทธิและผลประโยชน์ตอบแทนที่เท่าเทียมกัน (ข) หน่วยลงทุนแต่ละชนิดจะมีสิทธิและผลประโยชน์ตอบแทนที่แตกต่างกันได้เฉพาะในเรื่องดังต่อไปนี้1. ลักษณะและเงื่อนไขในการจ่ายประโยชน์ตอบแทน หรือการคืนเงินทุนให้แก่ผู้ถือหน่วยลงทุน2. ค่าธรรมเนียมหรือค่าใช้จ่ายที่เรียกเก็บจากผู้ถือหน่วยลงทุน3. กรณีอื่นใดที่สํานักงานประกาศกําหนด(5) กําหนดให้การชําระค่าหน่วยลงทุนต้องชําระด้วยเงินสดหรือหลักทรัพย์เท่านั้นหมวด 4การดําเนินการเมื่อได้รับอนุมัติให้จัดตั้งกองทุนรวม\_\_\_\_\_\_\_\_\_\_\_\_\_\_\_\_\_\_\_\_ข้อ 11 เมื่อได้รับอนุมัติให้จัดตั้งกองทุนรวมแล้ว ให้บริษัทจัดการดําเนินการดังต่อไปนี้(1) จัดให้มีข้อผูกพันระหว่างผู้ถือหน่วยลงทุนกับบริษัทจัดการ โครงการจัดการกองทุนรวม สัญญาแต่งตั้งผู้ดูแลผลประโยชน์ และหนังสือชี้ชวน ที่มีสาระไม่ต่างจากฉบับร่างที่ยื่นต่อสํานักงาน(2) จัดให้กองทุนรวมมีลักษณะไม่ต่างไปจากสาระสําคัญที่แสดงไว้ล่าสุดต่อสํานักงาน ตลอดอายุของกองทุนรวม และในกรณีที่มีการเปลี่ยนแปลงลักษณะของกองทุนรวม บริษัทจัดการต้องดําเนินการให้กองทุนรวมดังกล่าวมีลักษณะเป็นไปตามหลักเกณฑ์ที่กําหนดไว้ในประกาศนี้ด้วยข้อ 12 บริษัทจัดการต้องดูแลให้ข้อผูกพันระหว่างผู้ถือหน่วยลงทุนกับบริษัทจัดการและโครงการจัดการกองทุนรวมเป็นไปตามกฎหมายว่าด้วยหลักทรัพย์และตลาดหลักทรัพย์ ตลอดจนประกาศ กฎ และคําสั่งที่ออกโดยอาศัยอํานาจแห่งกฎหมายดังกล่าว โดยในกรณีที่ข้อกําหนดในข้อผูกพันระหว่างผู้ถือหน่วยลงทุนกับบริษัทจัดการหรือโครงการจัดการกองทุนรวมขัดหรือแย้งกับหลักเกณฑ์ในกฎหมาย ประกาศ กฎ หรือคําสั่งนั้น ให้บริษัทจัดการดําเนินการเพื่อให้มีการแก้ไขข้อผูกพันระหว่างผู้ถือหน่วยลงทุนกับบริษัทจัดการและโครงการจัดการกองทุนรวมโดยไม่ชักช้าข้อ 13 บริษัทจัดการต้องเข้าทําสัญญาเพื่อให้ได้มาซึ่งทรัพย์สินกิจการโครงสร้างพื้นฐานภายใน 1 ปีนับแต่วันที่จดทะเบียนกองทุนรวม โดยคิดเป็นมูลค่ารวมกันไม่น้อยกว่าร้อยละ 75 ของมูลค่าทรัพย์สินรวมของกองทุนรวมข้อ 14 บริษัทจัดการต้องดํารงมูลค่าการลงทุนในทรัพย์สินกิจการโครงสร้างพื้นฐาน ณ วันสิ้นรอบระยะเวลาบัญชีประจําปีภายหลังจากการเข้าลงทุนตามข้อ 13 โดยคิดเป็นมูลค่ารวมกันไม่น้อยกว่าร้อยละ 75 ของมูลค่าทรัพย์สินรวมของกองทุนรวม เว้นแต่ในกรณีที่เป็นรอบปีบัญชีสุดท้ายที่กองทุนรวมสิ้นอายุโครงการ บริษัทจัดการจะไม่ดํารงมูลค่าการลงทุนในทรัพย์สินกิจการโครงสร้างพื้นฐานก็ได้ข้อ 15 การคํานวณมูลค่าการลงทุนในทรัพย์สินของกองทุนรวม ให้เป็นไปตามหลักเกณฑ์ดังต่อไปนี้(1) กรณีที่เป็นการลงทุนในทรัพย์สินกิจการโครงสร้างพื้นฐานตามข้อ 4(1) (2) (3) และ (4) ให้คํานวณตามราคาที่ได้จากการประเมินมูลค่าทรัพย์สินครั้งล่าสุด ซึ่งปรับปรุงด้วยการได้มาหรือจําหน่ายไปซึ่งทรัพย์สินกิจการโครงสร้างพื้นฐาน (ถ้ามี) และการตัดจําหน่ายทรัพย์สินกิจการโครงสร้างพื้นฐาน (ถ้ามี) ที่เกิดขึ้นภายหลังการประเมินมูลค่าทรัพย์สินล่าสุดนั้น ทั้งนี้ ผู้ประเมินมูลค่าทรัพย์สินต้องเป็นผู้ที่มีประสบการณ์หรือความรู้ความเชี่ยวชาญในการประเมินค่าทรัพย์สินกิจการโครงสร้างพื้นฐานด้วย(2) กรณีที่เป็นการลงทุนในทรัพย์สินกิจการโครงสร้างพื้นฐานที่เป็นหุ้นตามข้อ 4(5) ให้ใช้วิธีการคํานวณราคาตาม (1) กับทรัพย์สินของบริษัทที่กองทุนรวมเป็นผู้ถือหุ้นโดยอนุโลม ทั้งนี้ ให้คํานึงถึงภาระภาษีของบริษัทดังกล่าว และปัจจัยอื่นที่อาจมีผลกระทบต่อราคาทรัพย์สินกิจการโครงสร้างพื้นฐานของบริษัทที่กองทุนรวมเป็นผู้ถือหุ้นด้วย(3) กรณีที่เป็นการลงทุนในทรัพย์สินอื่นนอกจาก (1) และ (2) ให้คํานวณตามราคาที่เป็นไปตามหลักเกณฑ์ของสมาคมที่กําหนดเกี่ยวกับการกําหนดราคาทรัพย์สินกรณีที่กองทุนรวมมีการแบ่งชําระราคาทรัพย์สินกิจการโครงสร้างพื้นฐาน เงินที่กันไว้สําหรับการชําระราคาในคราวถัด ๆ ไป อาจนํามาคํานวณรวมเป็นมูลค่าการลงทุนในทรัพย์สินกิจการโครงสร้างพื้นฐานได้ข้อ 16 ให้บริษัทจัดการจัดทํางบการเงินประจํารอบปีบัญชีของกองทุนรวมตามหลักเกณฑ์ดังต่อไปนี้(1) จัดทําขึ้นตามมาตรฐานการรายงานทางการเงินที่กําหนดโดยคณะกรรมการกําหนดมาตรฐานการบัญชีตามกฎหมายว่าด้วยวิชาชีพบัญชี(2) ผ่านการตรวจสอบและแสดงความเห็นโดยผู้สอบบัญชีที่ได้รับความเห็นชอบจากสํานักงานให้บริษัทจัดการจัดส่งงบการเงินที่จัดทําตามวรรคหนึ่งต่อสํานักงานภายใน 60 วันนับแต่วันสิ้นสุดรอบระยะเวลาบัญชี และต่อผู้ถือหน่วยลงทุนตามที่ร้องขอข้อ 172 การเสนอขายหน่วยลงทุนที่ออกใหม่เพื่อการเพิ่มเงินทุนจดทะเบียนของกองทุนรวม ให้บริษัทจัดการกระทําได้ตามหลักเกณฑ์และวิธีการที่ระบุไว้ในโครงการจัดการกองทุนรวม ทั้งนี้ การเสนอขายหน่วยลงทุนที่เข้าลักษณะใดลักษณะหนึ่งดังต่อไปนี้ ให้อยู่ภายใต้บังคับของประกาศคณะกรรมการกํากับตลาดทุนว่าด้วยการเสนอขายหน่วยลงทุนของกองทุนรวมโครงสร้างพื้นฐานเพื่ออนาคตประเทศไทยและการจัดการกองทุนรวม(1) การเสนอขายหน่วยลงทุนที่ออกใหม่ต่อประชาชนเป็นการทั่วไปเป็นครั้งแรก(2) การเสนอขายหน่วยลงทุนในครั้งต่อ ๆ ไปภายหลังการเสนอขายหน่วยลงทุนตาม (1) ที่ไม่ใช่กรณีตาม (3)(3) การเสนอขายหน่วยลงทุนที่ออกใหม่ต่อผู้ลงทุนหลักโดยเฉพาะเจาะจง(cornerstone investor) เพื่อประโยชน์ในการเสนอขายหน่วยลงทุนที่ออกใหม่ต่อประชาชนเป็นการทั่วไปหมวด 5อํานาจของสํานักงาน\_\_\_\_\_\_\_\_\_\_\_\_\_\_\_\_\_\_\_\_ข้อ 17/11 ให้สํานักงานมีอํานาจผ่อนผันระยะเวลาในการเข้าทําสัญญาเพื่อให้ได้มาซึ่งทรัพย์สินกิจการโครงสร้างพื้นฐานตามข้อ 13 ได้ เมื่อบริษัทจัดการแสดงได้ว่าเป็นกรณีที่มีเหตุจําเป็นและสมควรข้อ 18 เพื่อให้การบริหารจัดการกองทุนรวมเป็นไปตามนโยบายหรือหลักเกณฑ์ในการกํากับดูแลที่มีผลใช้บังคับในขณะใดขณะหนึ่ง ในกรณีที่การดําเนินการของกองทุนรวมไม่เป็นไปตามโครงการจัดการกองทุนรวมที่ได้รับอนุมัติหรือที่มีการแก้ไขเพิ่มเติมโดยชอบให้สํานักงานมีอํานาจสั่งการให้บริษัทจัดการกระทําการหรืองดเว้นกระทําการตามที่สํานักงานเห็นสมควรภายในระยะเวลาที่กําหนดอํานาจสั่งการตามวรรคหนึ่ง ให้รวมถึงอํานาจสั่งการอย่างหนึ่งอย่างใดหรือหลายอย่างดังต่อไปนี้(1) ให้บริษัทจัดการแก้ไขลักษณะของกองทุนรวมให้เป็นไปตามหลักเกณฑ์ในหมวด 3 และ 4 ภายในระยะเวลาที่กําหนด(2) ระงับการเสนอขายหน่วยลงทุนของกองทุนรวมเป็นการชั่วคราว(3) เพิกถอนการอนุมัติให้จัดตั้งและจัดการกองทุนรวมข้อ 19 ในกรณีที่สํานักงานเพิกถอนการอนุมัติให้จัดตั้งกองทุนรวมตามข้อ 18วรรคสอง (3) ให้บริษัทจัดการดําเนินการอย่างใดอย่างหนึ่งดังต่อไปนี้(1) คืนเงินค่าจองซื้อหน่วยลงทุนแก่ผู้ถือหน่วยลงทุนภายในระยะเวลาอันสมควรในกรณีที่การเพิกถอนดังกล่าวเกิดขึ้นก่อนการจดทะเบียนกองทรัพย์สินเป็นกองทุนรวม(2) ดําเนินการเลิกกองทุนรวม ในกรณีที่การเพิกถอนเกิดขึ้นหลังจากการจดทะเบียนกองทรัพย์สินเป็นกองทุนรวมแล้วประกาศ ณ วันที่ 27 เมษายน พ.ศ. 2559(นายรพี สุจริตกุล)เลขาธิการสํานักงานคณะกรรมการกํากับหลักทรัพย์และตลาดหลักทรัพย์ประธานกรรมการคณะกรรมการกํากับตลาดทุน